SA vra dat VN tyd gegun word met Sirië – praag.co.za
Die regering sê hy is bekommerd oor wat hy noem die gevaarlike retoriek deur Westerse regerings soos Amerika en Brittanje oor die moontlikheid van militêre ingryping in Sirië.
Volgens die regering sal meer geweld nie bydra tot 'n volhoubare oplossing vir die oorlog-geteisterde land nie. Die regering het 'n beroep op die VN Veiligheidsraad gedoen om saam te werk om 'n onderhandelde skikking vir die krisis te bereik.
Intussen het Desmond Tutu in 'n verklaring gesê Egipte en Sirië het eerder humanitêre hulp as militêre hulp nodig. "Diegene wat selfsugtig ekonomiese, ideologiese en godsdiensmag uitoefen kan nie volhou om die wense van die meerderheid van gewone en goedbedoelende lede van die gemeenskap te saboteer nie."
Die sekretaris-generaal van die VN, Ban Ki Moon, sê intussen die inspekteurs behoort teen môre hulle werk af te handel. Hy sê hulle sal Saterdag uit die land vertrek.
Skrywer Karin RoodtGepubliseer op 29 Augustus 2013 Kategorieë Internasionale nuus, NuusSleutelwoord Amerika, Brittanje, chemiese wapens, militêre ingryping, Sirië, Suid-Afrikaanse regering, Verenigde Nasies, wapeninspekteurs